stanford-oval/wikipedia huggingface dataset:
המופע של לארי סנדרס
דמויות ראשיות

לארי סנדרס (גארי שנדלינג): מנחה התוכנית. סנדרס הוא אדם נוירוטי, מרוכז בעצמו, מודאג מדמותו הציבורית וקנאי לפרטיותו. סנדרס היה נשוי בעונה הראשונה לג'יני וניהל בעונה השנייה רומן עם אשתו הראשונה, פרנסין.
ארתור (ריפ טורן): מפיק התוכנית. מנהל את צוות התוכנית בתבונה ובערמומיות ונוהג להציל את סנדרס ממצבים לא נעימים. לרוב מסתובב עם דפים מגולגלים בידו.
הנק קינגסלי (ג'פרי טמבור): קריין התוכנית וה"סייד-קיק" של סנדרס. מנסה לעיתים קרובות לקדם את עסקיו ואת עצמו באמצעות התוכנית וחרד למקומו בה. קינגסלי אינו מודע למבוכות שלהן הוא גורם עקב טפשותו. ידוע בקריאתו "Hey now!".
בוורלי בארנס (פני ג'ונסון ג'רלד): מזכירתו של סנדרס.
פיל (וולאס לנגהם): הכותב הראשי של התוכנית.
פולה (ג'נין גרופלו): אחראית על הזמנת האורחים.
דרלין צ'אפיני (לינדה דוסט): מזכירתו התמימה והיפה של קינגסלי.
בריאן (סקוט תומפסון): מחליפה של דרלין, מזכירו של קינגסלי. גרם לגילויי הומופוביה אצל קינגסלי כשנודע שהוא הומוסקסואל.
מרי לו קולינס (מרי לין רייסקוב): מחליפתה של פולה, אחראית על הזמנת האורחים.
סיד (סיד ניומן): מחזיק השלטים של התוכנית.
אורחים

ברוב הפרקים השתתפו אורחים ידוענים אשר בדרך כלל שיחקו את עצמם כאורחים בתוכנית הפיקטיבית "המופע של לארי סנדרס" והיוו אחד המקורות למתח בין סנדרס לצוות התוכנית. בין השאר התארחו שרון סטון שיצאה עם סנדרס, אלוויס קוסטלו שהסתכסך עם צוות התוכנית, ג'ון לוביץ שהתאהב בדרלין ועוד. בין האורחים שהופיעו מספר פעמים נמצאים רוזאן בר, ג'ון סטיוארט, דייוויד דוכובני, ודיינה קארווי.
צוות ההפקה

חמישים ושניים מפרקי הסדרה בוימו על ידי טוד הולנד והשאר בוימו על ידי קן קוואפיס, אלאן מאיירסון, מייקל לאנג, גארי שנדלינג ועוד. פיטר טולאן, פול סימס, מאיה פורבס וגארי שנדלינג היו בין כותביה.
פרסים

צוות הסדרה והסדרה עצמה היו מועמדים פעמים רבות לפרס אמי, אך זכו רק שלוש פעמים: ריפ טורן זכה ב-1996 בפרס אמי לשחקן משנה בסדרה קומית, גארי שנדלינג ופיטר טולאן זכו ב-1998 בפרס לכתיבה לסדרה קומית על פרק הסיום, ועל אותו פרק זכה טוד הולנד בפרס לבימוי לסדרה קומית. הסדרה הייתה מועמדת פעם אחת לפרס גלובוס הזהב לסדרה הקומית הטובה ביותר.
בשנת 2007, בחרה מערכת האתר הישראלי וואלה! במופע של לארי סנדרס כקומדיית המצבים הטובה ביותר בכל הזמנים, תוך שהיא מנצחת, בין השאר, את משפחת סימפסון וסיינפלד.
מיקי צ'יק צ'אק ועוד

| --- | --- |

 מבוסס על:  פאנקי השובבה 
 סוגה:  ילדים, הנפשה
 יוצרים:  NBC
 ארץ מקור:  ארצות הברית ארצות הברית
 שפות:  אנגלית 
 מספר עונות:  2
 מספר פרקים:  26
 הפקה
 חברת הפקה:  NBC
 הפצה:  NBCUniversal הפקות 
 אורך פרק:  30 דק'
 שידור
 רשת שידור:  NBC (ארצות הברית)
 רשת שידור בישראל:  הטלוויזיה החינוכית
 תקופת שידור מקורית:  14 בספטמבר 1985 – 6 בדצמבר 1986
 קישורים חיצוניים
 דף התוכנית ב-IMDb
 
מיקי צ'יק צ'אק ועוד (באנגלית: It's Punky Brewster) היא סדרת טלוויזיה מונפשת אמריקאית לילדים. הסדרה היא גרסה מונפשת לסדרת הלייב אקשן "פאנקי השובבה". הסדרה הופקה באמצע שנות ה-80 בשלהי הצלחתה של סדרת המקור. בישראל הסדרה שודרה בדיבוב לעברית בטלוויזיה החינוכית בשנת 1998.
תקציר העלילה

השחקנים מהסדרה המקורית תרמו את קולם לדמויותיהן המונפשת. מלבד הדמויות מסדרת המקור, נוספה לסדרה זו עוד דמות בצורת שדון שנקראה באנגלית "Glomer". בדיבוב העברי קיבלו הדמויות שמות עבריים, פאנקי נקראה "מיקי" והשדון Glomer נקרא בעברית "צ'יק צ'אק".
בארי (סדרת טלוויזיה)

| --- | --- |

 סוגה:  קומדיה שחורה
 יוצרים:  ביל היידר, אלק ברג 
 שחקנים:  ביל היידר  אנתוני קאריגן  הנרי וינקלר  גלן פלשלר  סטיבן רוט  שרה גולדברג  Nick Gracer 
 ארץ מקור:  ארצות הברית 
 שפות:  אנגלית 
 מספר עונות:  4
 מספר פרקים:  32
 הפקה
 הפצה:  האחים וורנר, הולו, HBO Max 
 מוזיקה:  דיוויד וינגו 
 שידור
 רשת שידור:  HBO
 רשת שידור בישראל:  yes, HOT, וסלקום tv
 תקופת שידור מקורית:  25 במרץ 2018 – 28 במאי 2023
 קישורים חיצוניים
 www.hbo.com/barry
 דף התוכנית ב-IMDb
 
בארי (באנגלית: Barry) היא סדרת טלוויזיה אמריקאית מסוגת הקומדיה השחורה שנוצרה על ידי ביל היידר ואלק ברג. היידר מככב בסדרה בתפקיד הראשי. הסדרה עלתה לראשונה לשידור ב-25 במרץ 2018 ברשת HBO.‏ עונתה השלישית עלתה לשידור ב-24 באפריל 2022. הסדרה חודשה לעונה רביעית ואחרונה ב־19 במאי 2022.
בישראל, הסדרה משודרת ב-yes, HOT, וסלקום tv.
תקציר העלילה > עונה שלישית

בארי מתחיל שוב לרצוח בזמן שסאלי עסוקה בצילומי הסדרה החדשה שלה "ג'ופלין" ומתעללת בחברה לספסל הלימודים לשעבר נטלי, שמשמשת כעת כעוזרת שלה. עמיתו לשעבר של לואץ', דאן, מוביל כעת את החקירה של רצח ג'ניס. הוא חוקר את האנק בגלל סיכה בשפה הרוסית, שנמצאת במקום הרצח של ג'אניס, שהאנק נתן לבארי במתנה. האנק מחפה על בארי בכך שהאשים את פיוקס בהיותו רוצח בעל שם הקוד "העורב". במשטרה מאמינים להאנק. ג'ין מתכנן להרוג את בארי זמן קצר לאחר מכן, אך בארי נועל אותו במקום זאת בתא המטען של מכוניתו. בארי לומד שלג'ין יש מוניטין רע בתעשיית הקולנוע עקב התנהלות בעייתית בעבר ומשיג לו תפקיד בסדרה בתמורה להכרת תודה, מה שגרם לג'ין לנתק איתו קשר. לאחר מכן בארי מקבל משימה מהאנק, שיוצא כעת עם כריסטובל, מנהיג המאפיה הבוליביאנית. בארי הורג את חמו של כריסטובל, פרננדו, שהוא גם בוס פשע ורוצה לחסל את כל אנשי המאפיה הצ'צ'נית. לאחר שסיים את העבודה, בארי הופך את ג'ין למבוקש בעסקי הסרטים, לאחר מכן, סאלי זורקת אותו, מאחר שהיה לו התקף כעס אלים כלפיה כמה ימים קודם לכן. הסדרה של סאלי, "ג'ופלין" מבוטלת לאחר פרק אחד בלבד עקב דירוג צופים נמוך, מה שמכניס את סאלי למשבר עמוק, בעוד כריסטובל נחטף על ידי אשתו אלנה לבוליביה ופיוקס, שמאז הסתתר, יוצר קשרים עם כמה מקרובי משפחתו של הקורבנות של בארי. מזימתו של פיוקס גורמת לכך שבארי נרדף על ידי אופנוענים חמושים ובהמשך כמעט מת מהרעלה. סאלי מקבלת עבודה חדשה כתסריטאית בשירות הסטרימינג שלה, אך עד מהרה מפוטרת לאחר שהטיחה עלבונות בוולגריות בנטלי (כמעט אותו אופן של צעקות שבארי צעק עליה ושבעטיין עזבה אותו. כעת נטלי היא השואוראנר של סדרה חדשה לאחר שגנבה לסאלי את הרעיון. נטלי צילמה את הצעקות של סאלי כלפיה וסאלי מנודה. בינתיים, לבארי אין מושג שאלברט, שהיה איתו באפגניסטין, בעצם עדיין בחיים, עובד עבור ה-FBI וחושד בו כאחראי למותה של ג'ניס. לאחר שבארי משתחרר מבית החולים, הוא וסאלי מותקפים בדירתו על ידי אחד מרוכבי האופנוע, שאותו סאלי הורגת מתוך הגנה עצמית לפני שהיא עולה על מטוס לג'ופלין. פיוקס נכלא על הרציחות, בעוד האנק משחרר את כריסטובל בבוליביה ובארי נעצר בסופו של דבר הודות לאביה של ג'ניס, ג'ים.
תקציר העלילה > עונה רביעית

בארי ופיוקס נמצאים באותו כלא, בעוד כריסטובל והאנק נוהו בונים יחד עסק לייבוא חול לבנייה. ג'ין מדבר עם העיתונאי לון אוניל ומספר לו את סיפורו על בארי ועל ג'ניס למרות הבטחה לאביה, ג'ים. לאחר שבארי זוכה לביקור מסאלי בכלא, הוא מחליט למסור לאף-בי-איי מידע על מעסיקיו לשעבר, וזו הסיבה שהאנק נוהו רוצה להרוג אותו. עם זאת, המתנקשים ששכר אינם מצליחים, אלא הורגים בטעות את אנשי הכלא וחוקרים של הFBI. בארי גונב נשק מאחד הם ובורח. בינתיים, ג'ים משתמש בעינויים פסיכולוגיים כדי להשתיק את העיתונאי, בעוד סאלי מוצאת קריירה חדשה כמורה למשחק. בסופו של דבר, ג'ין עוזב לקיבוץ בישראל לאחר שירה בטעות בבנו ליאו. נוהו רוצח את העובדים שלו כדי לשתף פעולה שוב עם המאפיה הצ'צ'נית. כאשר כריסטובל מגלה זאת, הוא עוזב את נוהו ואז נהרג על ידי הצ'צ'נים. בארי, לעומת זאת, משכנע את סאלי להיעלם איתו. שמונה שנים מאוחר יותר, בארי וסאלי חיים בזהות בדיוה ונולד להם בן בשם ג'ון והם גרים באזור נידח. ג'ון אינו יודע דבר על עברו של אביו כרוצח שכיר. סאלי, לעומת זאת, הופכת לאלכוהוליסטית ועובדת כמלצרית בדיינר מעורפל ומוטרדת על ידי עמית שהיא כמעט חונקת בכעסה. היא גם הוזה בגלל הריגת האופנוען.
כשלבארי נודע שג'ין חזר ללוס אנג'לס כדי לשמש כיועץ לסרט הביוגרפי המוצע של האחים וורנר על חייו, הוא מתכנן להתנקש בו. אך הוא נחטף על ידי ג'ים. בינתיים, פיוקס משורר מהכלא, מגייס סביבו חבורה חדשה ועובד עם נוהו. עם זאת, זה לא נמשך זמן רב, לאחר שפיוקס טוען שנוהו הרג את כריסטובל מתוך חמדנות. נוהו רוצה להרוג את פיוקס. נוהו מחליט לבקש עזרה מבארי, אז הוא חוטף את סאלי וג'ון. לבסוף, בארי נזכר שנתן לג'ין סכום כסף גדול, שג'ים שומע זאת, הוא חושד שג'ין הוא משתף פעולה עם הצ'צ'נים והמוח מאחורי הרצח של ג'ניס. בינתיים, בארי מנצל את היעדרותו של ג'ים ובורח, וממהר לבנייני החברה של נוהו. שם הוא פוגש את פיוקס, שהציל את סאלי וג'ון ופצע אנושות את נוהו. מכיוון שבארי לא רוצה להתמודד מול המשטרה, הוא הולך. בלילה הוא ננטש על ידי סאלי שעוזבת עם ג'ון וחוזרת להיות מורה למשחק. בביתו של ג'ין, שם בארי מחפש את השניים, בארי משוכנע על ידי סוכנו של ג'ין, טום ללכת למשטרה ולהסגיר את עצמו. מיד לאחר מכן, ג'ין יורה בו בראשו ולאחר מכן הוא מואשם ברציחות של בארי וג'ניס ונידון למאסר עולם. כמה שנים לאחר מכן, מופיע הסרט הביוגרפי על בארי. בסרט הוא מצטייר כחייל גיבור שהוסתה ובסופו של דבר נהרג על ידי ג'ין. בסצנה האחרונה ג'ון, שעתה הפך לנוער, צופה בסרט בבית של חברו, למרות שאימו אסרה עליו לראות אותו ובוכה מסיפורו של אביו כפי שהוצג בסרט בו בארי הוא גיבור ואילו ג'ין נבל ומניפולטור.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ביל היידר | בארי ברקמן / בארי בלוק | נחת אמריקאי לשעבר, עובד כרוצח שכיר אך רוצה לפרוש על מנת ללמוד משחק |
| סטיבן רוט | מונרו פיוקס | המפעיל של בארי, חבר טוב של אביו המנוח |
| שרה גולדברג | סאלי ריד | שחקנית בחוג למשחק שאליו מצטרף בארי, הופכת לבת זוגו |
| הנרי וינקלר | ג'ין קוזינו | מנהל החוג למשחק |
| אנתוני קריגן | נוהו האנק | חבר במאפיה הצ'צ'נית, יד-ימינו של גורן פזאר |
| גלן פלשלר | גורן פזאר | (עונה 1) ראש המאפיה הצ'צ'נית בלוס אנג'לס |
| פאולה ניוסם | ג'אניס מוס | (עונה 1) השוטרת שחוקרת את חיסולי המאפיה, מפתחת קשר רומנטי עם קוזינו |
| ג'ון פירוצ'לו | ג'ון לואוץ' | (עונות 1-2) שותפה של הבלשית מוס |
| דארסי קארדן | נטלי גריר | שחקנית בחוג למשחק |
| קירבי האוול-בפטיסט | סשה בקסטר | שחקנית בחוג למשחק |
| דארל בריט-גיבסון | ג'רמיין ג'פרינט | שחקן בחוג למשחק |
| אלחנדרו פורת' | אנטוניו מנואל | שחקן בחוג למשחק |
| רייטור דויל | ניק ניקולבי | שחקן בחוג למשחק |
| אנדי קארי | אריק | שחקן בחוג למשחק |
| מייקל אירבי | כריסטובל סיפואנטס | ראש המאפיה הבוליביאנית |
| מארק איווניר | ואשה / רוסלאן | (עונה 1) זוג תאומים סדיסטיים במאפיה הצ'צ'נית שנרצחים בידי בארי |
הפקה

ב-11 בינואר 2016 פורסם כי רשת HBO הזמינה את פרק הפיילוט, אשר בין כותביו נמנה ביל היידר שגם ביים. את הפיילוט הפיק היידר יחד עם אלק ברג, שהיה גם שותף לכתיבה. ב-2 ביוני 2016 פורסם כי רשת HBO אישרה את הפקת הסדרה.
בד בבד עם ההודעה על הזמנת הפיילוט, פורסם כי היידר יככב בו בתפקיד הראשי. בפברואר 2016 הוכרז כי שרה גולדברג, גלן פלשלר, אנטוני קריגן, הנרי וינקלר וסטיבן רוט יופיעו גם כן בפיילוט, בתפקידים ראשיים. צילומי הסדרה החלו בשנת 2017 בלוס אנג'לס.
ב-4 בדצמבר 2017 שחררה רשת HBO טיזר ראשון לסדרה. ב-9 בינואר 2018 פרסמה את הטריילר הרשמי הראשון.
הקרנת הבכורה של הסדרה נערכה ב-21 במרץ 2018, בלוס אנג'לס, קליפורניה.
עונתה השנייה עלתה לראשונה לשידור ב-31 במרץ 2019. באפריל 2019, חודשה הסדרה לעונה שלישית. הפקת עונה זו הושבתה במרץ 2020 בשלב מוקדם ובטרם החלו הצילומים, בעקבות התפרצות מגפת הקורונה. צילומי העונה השלישית החלו באוגוסט 2021, ואף נכתבה עונה רביעית.
הסדרה חודשה לעונה רביעית ב־19 במאי 2022.
תגובות וביקורות

העונה הראשונה של "בארי" זכתה לתגובות חיוביות מצד המבקרים. באתר האינטרנט Rotten Tomatoes לעונה הראשונה יש שיעורי תמיכה של 98% עם ציון ממוצע של 7.79 מתוך 10, על פי 44 ביקורות. על פי דעת הרוב, "הלם קרב וקומדיה חוברים יחד בצורה משונה אך נוקבת". על פי אתר האינטרנט Metacritic, לעונה הראשונה ציון של 84 מתוך 100 בהתבסס על דעות של 26 מבקרים.
פרסים ומועמדויות

| שנה | פרס | קטגוריה | מועמדים | תוצאה | סימוכין |
| --- | --- | --- | --- | --- | --- |
| 2023 | פרסי TCA | הישג יוצא דופן בקומדיה | "בארי" | מועמדות |  |
| 2023 | פרסי TCA | הישג אישי בקומדיה | ביל היידר | מועמדות |  |
| 2024 | פרס גלובוס הזהב | סדרת הקומדיה או הסדרה המוזיקלית הטובה ביותר | "בארי" | מועמדות |  |
| 2024 | פרס גלובוס הזהב | השחקן הטוב ביותר בסדרת קומדיה או סדרה מוזיקלית | ביל היידר | מועמדות |  |
| 2024 | פרס אמי האמנותי | הצילום הטוב ביותר בסדרה (חצי שעה) | קרל הרס | מועמדות |  |
| 2024 | פרס אמי האמנותי | עריכת התמונה הטובה ביותר לסדרת קומדיה (מצלמה בודדת) | פרנקי גוטמן ועלי גריר | מועמדות |  |
| 2024 | פרס אמי האמנותי | עריכת הסאונד הטובה ביותר בסדרת קומדיה או דרמה (חצי שעה) ואנימציה | שון הייסינגר, מתיו אי טיילור, ג'ון קריד, ריקלי וו. דאם, דרון סטריט, קליי ובר, מייקל ברק, דארין מאן, אליסון די מור וכריס מוריאנה | מועמדות |  |
| 2024 | פרס אמי האמנותי | מיקס הסאונד הטוב ביותר בסדרת קומדיה או דרמה (חצי שעה) ואנימציה | אלמו פונסדומנך, טדי סלאס, סקוט הארבר ואהרון חסון | מועמדות |  |
| 2024 | פרס אמי האמנותי | תיאום הפעלולים הטוב ביותר בסדרת רומדיה או תוכנית וראייטי | ווייד אלן | זכייה |  |
| 2024 | פרס בחירת מבקרי הטלוויזיה | סדרת הקומדיה הטובה ביותר | "בארי" | מועמדות |  |
| 2024 | פרס בחירת מבקרי הטלוויזיה | השחקן הטוב ביותר בסדרה קומית | ביל היידר | מועמדות |  |
| 2024 | פרס בחירת מבקרי הטלוויזיה | שחקן המשנה הטוב ביותר בסדרה קומית | הנרי וינקלר | מועמדות |  |
| 2024 | פרס אמי לבידור בפריים טיים | הסדרת הקומדיה הטובה ביותר | "בארי" | מועמדות |  |
| 2024 | פרס אמי לבידור בפריים טיים | השחקן ראשי בסדרת קומדיה | ביל היידר | מועמדות |  |
| 2024 | פרס אמי לבידור בפריים טיים | שחקן משנה בסדרת קומדיה | אנתוני קריגן | מועמדות |  |
| 2024 | פרס אמי לבידור בפריים טיים | שחקן משנה בסדרת קומדיה | הנרי וינקלר | מועמדות |  |
| 2024 | פרס אמי לבידור בפריים טיים | הבימוי הטוב ביותר בסדרה קומית | ביל היידר; פרק: "wow" | מועמדות |  |
| 2024 | פרס אמי לבידור בפריים טיים | התסריט הטוב ביותר בסדרה קומית | ביל היידר; פרק: "wow" | מועמדות |  |
| 2024 | פרס גילדת שחקני המסך | ההופעה הטובה ביותר של שחקן בסדרה קומית | "בארי" | מועמדות |  |
| 2024 | פרס גילדת שחקני המסך | ההופעה הטובה ביותר של אנסמבל פעלולים בסדרת קומדיה או דרמה | "בארי" | מועמדות |  |
| 2024 | פרס גילדת שחקני המסך | ההופעה הטובה ביותר של אנסמבל בסדרה קומית | אנתוני קריגן, שרה גולדברג, זאקרי גולינגר, ביל היידר, אנדרה היילנד, פרד מלמד, צ'ארלס פארנל, סטיבן רוט, טובי ווינדהאם, הנרי וינקלר ורוברט ויזדום | מועמדות |  |
| 2024 | פרס סטלייט | סדרת הקומדיה או המחזמר הטובה ביותר | "בארי" | מועמדות |  |
| 2024 | פרס סטלייט | השחקן הטוב ביותר בקומדיה או סדרה מוזיקלית | ביל היידר | מועמדות |  |
| 2024 | פרס גילדת הכותבים של אמריקה | סדרת קומדיה | אמה בארי, אלק ברג, דאפי בודרו, ביל היידר, אמילי הלר, ניקי הירשהורן, ג'ייסון קים, ליז סרנוף | מועמדות |  |
המפץ הגדול (סדרת טלוויזיה)

ערך זה עוסק בסדרת טלוויזיה. אם התכוונתם למשמעות אחרת, ראו .
| --- | --- |

סמליל הסדרה
 סוגה:  קומדיית מצבים
 יוצרים:  צ'אק לורי, ביל פראדי 
 כותבים:  צ'אק לורי ביל פראדי
 בימוי:  מארק סנדרוסקי 
 שחקנים:  ג'וני גאלקי   ג'ים פרסונס  קיילי קווקו  סיימון הלברג  קונאל נייאר  מים ביאליק  מליסה ראוש קווין ססמן
 פרסים:  פרס אמי לשחקן הטוב ביותר בסדרה קומית, Critics' Choice Television Award for Best Supporting Actor in a Comedy Series, Satellite Award for Best Television Series – Musical or Comedy, Critics' Choice Television Award for Best Comedy Series, פרס אמי לשחקן הטוב ביותר בסדרה קומית, פרס בחירת המבקרים לשחקנית המשנה הטובה ביותר בקומדיה, פרס סטלייט לשחקנית הטובה ביותר בסדרה קומית או מוזיקלית, פרס סטלייט לשחקנית הטובה ביותר בסדרה קומית או מוזיקלית, TCA Award for Individual Achievement in Comedy, פרס אמי לשחקן הטוב ביותר בסדרה קומית, פרס אמי להופעת אורח בסדרה קומית, פרס אמי לשחקן הטוב ביותר בסדרה קומית, פרסי איגוד מבקרי הטלוויזיה לקומדיה הטובה ביותר, פרסי איגוד מבקרי הטלוויזיה לקומדיה הטובה ביותר, מדליית סטיבן הוקינג להנגשת המדע 
 ארץ מקור:  ארצות הברית 
 שפות:  אנגלית 
 מקום התרחשות:  פסדינה 
 מספר עונות:  12 
 מספר פרקים:  279 
 תוכנית המשך:  שלדון הצעיר
 הפקה
 מפיק:  צ'אק לורי, לי ארונסון, ביל פראדי, סטיבן מולארו 
 מפיקים בפועל:  לי אהרונסון
 חברת הפקה:  Warner Bros. Television   Chuck Lorre Productions
 הפצה:  Warner Bros. Television
 עורכים:  פיטר צ'אקוס
 אתר צילומים:  לוס אנג'לס, קליפורניה
 טכניקת צילום:  מערך מרובה מצלמות 
 אורך פרק:  18–22 דקות
 שידור
 רשת שידור:  CBS 
 רשת שידור בישראל:  (ערוץ) yes TV COMEDY
 פורמט (תמונה):  NTSC‏ (480i)‏ PAL‏ (576i)‏ HDTV‏ (1080i)
 פורמט (קול):  דולבי דיגיטל
 תקופת שידור מקורית:  24 בספטמבר 2007 – 25 במאי 2019
 קישורים חיצוניים
 האתר הרשמי
 דף התוכנית ב-IMDb
 
המפץ הגדול (באנגלית: The Big Bang Theory, בתרגום חופשי: תאוריית המפץ הגדול) היא סדרת סיטקום אמריקאית ששודרה מ-24 בספטמבר 2007 ועד לסיומה ב-25 במאי 2019 במשך 12 עונות ו-279 פרקים. הסדרה נוצרה והופקה על ידי צ'אק לורי וביל פראדי, בשיתוף חברת האחים וורנר. פרק הפיילוט של הסדרה שודר ברשת CBS ב-24 בספטמבר 2007.
באוגוסט 2009 זכתה הסדרה בפרס TCA בעבור "סדרת הקומדיה הטובה ביותר". בספטמבר 2017 עלתה לשידור סדרת הספין אוף שלה, "שלדון הצעיר".
רקע

הסדרה מתמקדת בחמש דמויות המתגוררות בפסדינה, קליפורניה: לאונרד הופסטטר (ג'וני גאלקי) ושלדון קופר (ג'ים פרסונס), שניהם פיזיקאים במכון הטכנולוגי של קליפורניה, העוסקים בפיזיקה ניסויית ובפיזיקה תאורטית בהתאמה, ושותפים לדירה; פני (קיילי קווקו), מלצרית ששואפת להיות שחקנית ומתגוררת בדירה הסמוכה אליהם; ושני חבריהם ועמיתיהם לעבודה של לאונרד ושלדון, מהנדס אווירונאוטיקה הווארד וולוויץ (סיימון הלברג) והאסטרופיזיקאי ראג'ש קוטרפאלי (קונאל נייאר). במשך הזמן, דמויות משנה שהופיעו בסדרה הפכו לדמויות ראשיות, ביניהן מדענית המוח איימי פארה פאולר (מים ביאליק), המיקרוביולוגית ברנדט מריאן רוסטנקובסקי-וולוויץ (מליסה ראוך) ובעל חנות הקומיקס סטיוארט בלום (קווין ססמן).
לאונרד, שלדון, הווארד וראג', כולם חנונים, מוזרים מבחינה חברתית ועמיתים לעבודה. הם נוהגים לאכול יחד לעיתים קרובות בדירתם של לאונרד ושלדון, לבלות בחנות הקומיקס של סטיוארט ולהתווכח על נושאים מדעיים ומדע בדיוני. מאפיין משותף של המדענים הוא אי-השתלבות חברתית ועולם פנימי בו קומיקס ומדע בדיוני תופסים מקום נרחב. בדיחות רבות נסובות סביב הניגוד הקומי בין החנוניות והאינטלקט של ארבעת הגברים לכישוריה החברתיים של פני. בסדרה ישנו גם מעין "הומור פנימי" בנוגע לתחומי המדע ופיזיקה בפרט. הסדרה ספגה ביקורות שליליות בנוגע לתכנים הסקסיסטיים שבה.
סקירת הסדרה

| עונה | מספר הפרקים | תאריך השידור הראשוני ארצות הברית> הפרק הראשון | תאריך השידור הראשוני ארצות הברית> הפרק האחרון |
| --- | --- | --- | --- |
| ‏1 | ‏17 | 24 בספטמבר 2007 | 19 במאי 2008 |
| ‏2 | ‏23 | 22 בספטמבר 2008 | 11 במאי 2009 |
| ‏3 | ‏23 | 21 בספטמבר 2009 | 24 במאי 2010 |
| ‏4 | ‏24 | 23 בספטמבר 2010 | 19 במאי 2011 |
| ‏5 | ‏24 | 22 בספטמבר 2011 | 10 במאי 2012 |
| ‏6 | ‏24 | 27 בספטמבר 2012 | 16 במאי 2013 |
| ‏7 | ‏24 | 26 בספטמבר 2013 | 22 במאי 2014 |
| ‏8 | ‏24 | 25 בספטמבר 2014 | 7 במאי 2015 |
| ‏9 | ‏24 | 21 בספטמבר 2015 | 12 במאי 2016 |
| ‏10 | ‏24 | 19 בספטמבר 2016 | 11 במאי 2017 |
| ‏11 | ‏24 | 25 בספטמבר 2017 | 10 במאי 2018 |
| ‏12 | ‏24 | 24 בספטמבר 2018 | 16 במאי 2019 |
הפקה

פרק הפיילוט של הסדרה פורסם להורדה בחינם דרך iTunes עוד לפני שידורו הראשון ברשת CBS. הפרק שודר לראשונה ב-24 בספטמבר 2007. לאחר שידור זה אושרה הפקת עונה שלמה בעלת 22 פרקים לסדרה.
דייוויד זלצברג, פרופסור לפיזיקה ואסטרונומיה מאוניברסיטת קליפורניה בלוס אנג'לס, מייעץ לצוות הכותבים של הסדרה בכל הנוגע לצד המדעי של הסדרה – משוואות, מחקרים, ודיאגרמות. בצורה זו כל אזכור מדעי בסדרה על ידי אחת מהדמויות "החכמות" הוא מציאותי.
הדמויות הראשיות של הסדרה נקראות על שם המפיק והבמאי המנוח שלדון לאונרד.
רייטינג

| עונה | משבצת שידור | פרקים | תחילת העונה | סיום העונה | שנות שידור | דירוג | צופים (במיליונים) |
| --- | --- | --- | --- | --- | --- | --- | --- |
| 1 | ימי שני, 20:30 | 17 | 24 בספטמבר 2007 | 19 במאי 2008 | 2007–2008 | #68 | 8.31 |
| 2 | ימי שני, 20:00 | 23 | 22 בספטמבר 2008 | 11 במאי 2009 | 2008–2009 | #44 | 10.00 |
| 3 | ימי שני, 21:30 | 23 | 21 בספטמבר 2009 | 24 במאי 2010 | 2009–2010 | #12 | 14.12 |
| 4 | ימי חמישי, 20:00 | 24 | 23 בספטמבר 2010 | 19 במאי 2011 | 2010–2011 | #13 | 13.14 |
| 5 | ימי חמישי, 20:00 | 24 | 22 בספטמבר 2011 | 10 במאי 2012 | 2011–2012 | #8 | 15.82 |
| 6 | ימי חמישי, 20:00 | 24 | 27 בספטמבר 2012 | 16 במאי 2013 | 2012–2013 | #3 | 18.68 |
|  | ימי חמישי, 20:00 |  |  |  |  |  |  |
| 7 | ימי חמישי, 20:00 | 24 | 26 בספטמבר 2013 | 22 במאי 2014 | 2013–2014 | #5 | 19.96 |
| 8 | ימי חמישי, 20:00 | 24 | 25 בספטמבר 2014 | 7 במאי 2015 | 2014–2015 | #2 | 19.05 |
| 9 | 24 | 21 בספטמבר 2015 | 12 במאי 2016 | 2015–2016 | #2 | 20.37 |  |
סדרות-בת

בנובמבר 2016 פורסם כי CBS נמצאת במשא ומתן ליצור סדרת-בת עבור "המפץ הגדול" אשר מתמקדת בדמותו של שלדון קופר כילד צעיר. סדרת הפריקוול, המתוארת כ-"קומדיה משפחתית בסגנון מלקולם באמצע המצולמת במצלמה יחידה", הופקה על ידי צ'אק לורי וסטיבן מולארו, ועלתה לשידור ב-2017–2018 לצידה של עונה 11 של "המפץ הגדול". את הרעיון הראשוני של הסדרה הגה ג'ים פרסונס, שהציע אותו למפיקי "המפץ הגדול". בתחילת מרץ 2017, איאן ארמיטאג', אז בן 9, לוהק לגלם את דמותו של שלדון קופר הצעיר. לתפקיד אמו, מרי קופר, לוהקה השחקנית זואי פרי, בתה האמיתית של השחקנית לורי מטקאלף המגלמת את דמותה של מרי קופר בסדרת-האם, "המפץ הגדול".
ב-13 במרץ 2017 CBS הזמינה את הספין אוף שלדון הצעיר. ג'ון פאברו היה הבמאי והמפיק של פרק הפיילוט. הסדרה, עקבה אחר שלדון קופר בן ה-9, הלומד בבית ספר תיכון במזרח טקסס. לצידם של איאן ארמיטאג' בתפקיד שלדון קופר בן ה-9, וזואי פרי בתפקיד אמו מרי, כיכבו בסדרה לאנס ברבר (בתפקיד ג'ורג' קופר האב, אביו של שלדון), רייגן רבורד (בתפקיד מיסי קופר, אחותו התאומה של שלדון) ומונטנה ג'ורדן (בתפקיד ג'ורג' קופר הבן, אחיו הגדול של שלדון). ג'ים פרסונס נתן את קולו בסדרה בדמותו של שלדון קופר הבוגר, כדמות המספר של הסדרה.
מפיקי הסדרה הם פרסונס, לורי, מולארו וטוד ספיבק, עבור חברות ההפקות Chuck Lorre Productions, Inc בשיתוף עם האחים וורנר. הסדרה עלתה לשידור ב-2 בנובמבר 2017, ושודרה מיד לאחר "המפץ הגדול". "הצצה" לתוכנית החדשה שודרה ב-25 בספטמבר 2017.‏ הסדרה הסתיימה לאחר כ-7 עונות, במאי 2024.
באוקטובר 2024, פורסם כי סדרת ספין-אוף ל"המפץ הגדול" מתוכננת לעלות ב-Max, בכיכובם של קווין ססמן, בריאן פוזן ולורן לפקוס. שלושת השחקנים חתמו על הסכמי שימור כישרונות עם חברת האחים וורנר, במטרה לככב בספין-אוף. הפרויקט נוצר על ידי צ'אק לורי, שותף ביצירת "המפץ הגדול" וכל הספין-אופים שלה עד כה. הסדרה נמצאת בשלבי פיתוח מוקדמים, ועדיין אין אור ירוק להפקה משום שהתסריט נמצא בכתיבה. ההשערה היא שהספין-אוף יעסוק בדמותו של סטיוארט בלום (ססמן) ובחנות הקומיקס שלו. לפקוס שיחקה את עוזרת המנהל בחנות הקומיקס ולבסוף את בת זוגו של סטיוארט בסדרה המקורית. פוזן גילם את ברט קיבבלר, גאולוג וחובב גיטרה, בסדרה המקורית. השערה נוספת היא שהסדרה תכלול שלוש דמויות ראשיות, שני גברים ואישה, בדומה למבנה הראשוני של "המפץ הגדול".
הערות שוליים

↑  Meghan Collie October 18, 2017, Let's Be Real: The Big Bang Theory Is Totally Sexist, FLARE, ‏2017-10-18 (באנגלית)
↑  Andreeva, Nellie (7 בנובמבר 2016). "'The Big Bang Theory' Eyes Young Sheldon Spinoff Prequel Series On CBS". Deadline.com. נבדק ב-13 במרץ 2017. {{cite news}}:  (עזרה)
↑  Goldberg, Lesley (7 בנובמבר 2016). "'Big Bang Theory' Sheldon Prequel Series in the Works at CBS". The Hollywood Reporter. נבדק ב-15 במרץ 2017. {{cite news}}:  (עזרה)
1 2  Andreeva, Nellie (2 במרץ 2017). "'Big Bang' Sheldon Spinoff Inches Closer With Iain Armitage & Zoe Perry Castings". Deadline.com. נבדק ב-13 במרץ 2017. {{cite web}}:  (עזרה)
↑  Andreeva, Nellie (13 במרץ 2017). "'The Big Bang Theory' Spinoff 'Young Sheldon' Gets CBS Series Order, Rounds Out Cast; Jon Favreau Set To Direct". Deadline.com. נבדק ב-13 במרץ 2017. {{cite web}}:  (עזרה)
↑  Andreeva, Nellie (17 במאי 2017). "CBS Fall 2017 Schedule: No Major Changes, 'Young Sheldon' Joins 'The Big Bang Theory', 'S.W.A.T.' On Thursday". Deadline.com. נבדק ב-22 במאי 2017. {{cite web}}:  (עזרה)
↑  Nellie Andreeva, ‘The Big Bang Theory’s Kevin Sussman, Brian Posehn & Lauren Lapkus To Star In Max Spinoff With WBTV Deals, Deadline, ‏2024-10-10 (באנגלית אמריקאית)
| המפץ הגדול |
| --- | --- | --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |  |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |  |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |  |
| פרקים | פיילוט |  |
| --- | --- |
בקרת זהויות :  NLI: 987007362525605171  BIBSYS: 1488830535594  BNE: XX5479361  GND: 7850552-5  LCCN: no2010180132  SUDOC: 270647325  VIAF: 184185822   WorldCat (עם VIAF): 184185822